Qazaxıstan–Macarıstan münasibətləri
Qazaxıstan–Macarıstan münasibətləri — Qazaxıstan və Macarıstan arasındakı ikitərəfli diplomatik münasibətlər. Qazaxıstan ilə Macarıstan arasındakı əlaqələr strateji tərəfdaşlıq kimi xarakterizə olunur. Güclü hüquqi çərçivə, Strateji Şuranın uğurlu fəaliyyəti, ticarət-iqtisadi və hüquqi əməkdaşlıq üzrə hökumətlərarası komissiyalar, eləcə də parlamentlərarası dostluq qrupları iki ölkə arasında qarşılıqlı əlaqələrin dərinləşməsinə kömək edir. Dörddə bir əsrdən artıq bir müddətdə ticarət-iqtisadi əlaqələr fəal şəkildə inkişaf edir, bir sıra ortaq iqtisadi layihələr uğurla həyata keçirilir. Üstəlik birgə kənd təsərrüfatı birbaşa investisiya fondu qurulmuşdur. Macarıstan neft və qaz şirkəti olan MOL Qazaxıstan iqtisadiyyatının əsas investorlarından biridir. Qazaxıstan Respublikasının Prezidenti Nursultan Nazarbayevin (1994 və 2007) və Qazaxıstan Respublikasının Baş nazirləri D. Axmetovun (2005) Macarıstana səfərləri hərtərəfli dialoqun genişlənməsinə güclü təkan vermişdir. Macarıstan Prezidenti Şmittin (2010) və Macarıstanın Baş naziri V. Orbanın (2012, 2015 və 2019) Qazaxıstana səfərləri olmuşdur.